
מדינת ישראל
משרד החינוך 
המשנה למנכ"ל

אגף בכיר, תפעול רכש ולוגיסטיקה
אגף רכש מכרזים והתקשרויות
ירושלים, 18 בדצמבר 2018

י' טבת תשע"ט

מכרז מס' 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון

הבהרה 1

סיכום תשובות לשאלות שהגיעו עד לתאריך 26.11.2018
1. כללי

1. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
2. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
3. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.
4. בנספח מספר 3 למכרז זה מצורף חוזה ההתקשרות. 
על המציע (הגוף המוביל) למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
5. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

6. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


7. אם המציע יתקל בשאלה בעלת חשיבות, במהלך הכנת הצעתו או המועד האחרון להעברת השאלות, הוא רשאי להגיש את שאלתו, לכתובת המייל michrazimedu@education.gov.il  בהתאם למבנה ולאופן המפורטים בסעיף 1.1 במכרז .
אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
8. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL
9. הפעילות במכרז הקודם למכרז זה בוצעה ע"י בית יציב.

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	כתב המכרז

	1. 
	כללי
	
	לאחרונה פרסום משרד החינוך 2 מכרזים רלוונטים מאוד לחברה הערבית:

1. מכרז מס' 43/11.2018 : הפעלת פרויקטים חינוכיים לחיזוק וקידום החינוך הטכנולוגי והמדעי במחוז דרום ובמחוז צפון
2. מכרז מס' 44/11.2018: ביצוע פעילויות חדשניות בתחום המדע, הטכנולוגיה והסייבר
במסגרת זו מבקשים לקבל רשימת גופים אשר עתידים לגשת למכרזים אלו על מנת להציע הגשה משותפת עם אחד מהגופים הנ"ל, בכפוף למתחייב במסמכי המכרז.
	מדובר במכרז פומבי של משרד החינוך, ושכל גוף שסבור שהוא עומד בתנאים הקבועים במכרז רשאי להגיש את הצעתו. מטבע הדברים בהליך המכרזי, אין בידי המשרד אפשרות לדעת מי הגופים שמבקשים להגיש הצעותיהם.


	2. 
	2.4.5
	4
	· מבוקש להבהיר כי "תלמידים" הם קטינים מתחת לגיל 18. 
	תלמידי מערכת החינוך גן עד יב'


	3. 
	4.4
	10
	· מבוקש להבהיר את המונח "ישובים חלשים במיוחד". האם הכוונה היא לסיווג הסוציו אקונומי? 
	כן,  על פי המדד הסוציו אקונומי

	4. 
	4.4, 4.5, 4.6,4.7, 4.8
	10-21
	האם הספק מסתמך על התוכניות החינוכיות הקיימות שהועברו עד היום או שנדרש ממנו לפתח תכניות חינוכיות חדשות?
	במסגרת התוכנית יופעלו תוכניות קיימות ותכניות חדשות שיוצעו על ידי ועדת ההיגוי יפותחו ע"י הקבלן ויאושרו על ידי המשרד.

	5. 
	4.4.5
	10
	· מבוקש להבהיר את המונח "מעבדה ניידת". האם הכוונה היא לרכז מסוג טרנזיט או דומה לכך שיאובזר בכלים הללו ואזי התלמידים מבצעים את הפעילות בתוך הרכב או לחילופין שמדובר בערכה אשר משונעת על ידי הספק לכיתות הלימוד שבהן תתבצע העבודה החינוכית? 
· מבוקש לקבל פירוט נרחב ככל האפשר של המעבדה הניידת על מנת למנוע מצב בו מציעים שונים יתמחרו תכולות נפרדות ושונות בעלותן. 
	· על הקבלן להפעיל מעבדה ניידת שהיא ערכת לימוד משונעת למוסדות החינוך לביצוע הפעילות.
· הפריטים שיכללו בערכה הינם כמפורט בסעיף זה במכרז ובכלל זה לפחות יחידה אחת מהמרכיבים הבאים: טלסקופ שמש, מיקרוסקופ. מעבדת מטרולוגיה ו- 8 יחידות מהמרכיבים הבאים: ערכות רובוטיקה מותאמות גיל הרך, טבלטים, מגדירי צמחים מגדירי עקבות ציפורים גלובוסים
ו- 25 יחידות  מהמרכיבים הבאים: כלי מדידה שונים, כוסות כימיות, זכוכית מגדלת, משקפות שדה, דגמים  מדעיים שונים כולל דגמים של מבנה כדור הארץ, מבנה מערכת השמש, ערכות חושים אבזרי בטיחות לפעילות, משקפי מגן, חלוקי מעבדה מותאם לילדים, כפפות מגן, חומרים מתכלים לפעילות ניידות של הפעילות למוקדי הפעילות

	6. 
	4.4.5
	10
	מה המשמעות של הקצאת מעבדה ניידת? מהי ההגדרה המדויקת למעבדה ניידת והיקף כמותי של תכולתה?
	ראו תשובה לשאלה 4


	7. 
	4.4.5
	10
	1. מהן הכמויות עבור כל רכיב במעבדה? (טלסקופ, זכוכית מגדלת, מיקרוסקופ וכו')
2. פירוט לגבי סוגים הרכיבים המפורטים: סוג, דגם וכו'- לצורך תמחור.
	ראו תשובה לשאלה 4


	8. 
	4.4.12

4.5.11
	11

13
	" ולא יותר מ – 10 שעות הוראה בשבוע בנושא אחד..." למה הכוונה? הרי  רשום באותו סעיף שהפעילות תתקיים  במתכונת של מפגשים שבועיים של 4 שעות. אנא הבהרתכם.
	המתכונת המומלצת היא לקיים אחת לשבוע מפגש של 4 שעות רצופות. ניתן לקיים יותר שעות באותו השבוע, אך לא יותר מ-10 שעות במצטבר.



	9. 
	4.4.15

	12
	מה היקף המדריכים הצפוי? כמה פועלים כיום?
	על הקבלן להפעיל מדריכים בהתאם לסוג הפעילות, היקף הפעילות, מספר קבוצות הפעילות, כל זאת כמפורט במכרז.  הפעילות שבוצעה בעבר שונה מהפעילות הנדרשת ולכן על הקבלן להתאים את מספר המדריכים לפעילות במכרז.

	10. 
	4.5.14
	14
	מה היקף המדריכים הצפוי? כמה פועלים כיום?

	ראו תשובה לשאלה 8

	11. 
	4.5.15
	14
	קיימת סתירה בכמויות: בטבלה מופיע 2,500 שעות עבור מדריך ברמה ה' שביצע פעילות במסגרת התוכנית בחט"ע לעומת טבלה להשוואת הצעות שבה מצוינת כמות של 3,000 שעות. אנא תיקונכם בהתאם. 
	מספר שעות מדריך ברמה ה' מוערך בכ- 3,000 שעות ולא כפי שמופיע בטבלה.

	12. 
	4.6.6
	15
	מצוין שקבוצה מונה עד 25 משתתפים: 

1. האם חברי הקבוצה הם מאותו בית ספר? 
2. בטבלה להשוואת הצעות מצוינת הערכה של כ – 1800 משתתפים בשנה. האם הכוונה היא שיהיו כ – 72 קבוצות בשנה (1800 לחלק ל – 25 משתתפים)? 
3. האם באותו מחנה תהיינה מספר קבוצות במקביל?  כמה חדרים אמור מקום מחנה לכלול? 
	1. הקבוצה יכולה להיות מורכבת ממספר בתי ספר.
2. ההערכה היא שיהיו לפחות 72 קבוצות בשנה.
3. יתכנו במחנה אחד מספר קבוצות. יהיו מספר קבוצות במקביל. מספר חדרים יהיה בהתאם למספר התלמידים שישתתפו בפעילות של המחנה



	13. 
	4.6.6
	15
	האם המדריך יכול להעביר תכנים בנושאים שונים?
	הנושאים יקבעו ע"י המשרד והמדריכים יידרשו לבצע את הפעילות בנושאים אלו.

	14. 
	4.6.7
	16
	1. היכן כיום זה מתקיים? באילו מבנים ובאילו ערים?
2. "המציע יעמיד לטובת המחנה את כל הציוד והאביזרים הנדרשים..." – איזה ציוד ואביזרים נדרש? כמויות? נצטרך מידע זה לצורך תמחור.
3. " על הקבלן לוודא...כי קיים רישיון למחנה עפ"י חוק הקייטנות"  - אנו מבינים  שנדרש על בעל מקום המחנה להיות בעל הרישיון הנדרש.  אנא אישורכם. במידה והקבלן הזוכה נדרש להיות בעל הרישיון – מה נדרש מהקבלן לבצע על מנת להשיג את הרישיון הנדרש?  
	1. בעבר המחנות התקיימו כדלקמן :
במחוז דרום - באזור באר שבע.
במחוז הצפון - בבית שאן, כרמיאל, קריית שמונה וסחנין. 
2. בהתאם למספר התלמידים והקבוצות, הקבלן יספק את כל התנאים הפיזיים לקיום המחנה והתנאים הלימודיים לקיום תוכן המחנה.
3. מקום קיום המחנה יעמוד בכל האישורים הנדרשים על פי כל דין ובכלל זה רישיון לקיום קייטנה. 

	15. 
	4.6.7
	16
	מבקשים לקבל את פריסת המחנות בהם התבצעה הפעילות ברמה ארצית?
	ראו תשובה לשאלה 13

	16. 
	4.6.7
	16
	מבוקש להבהיר כי רשיון הקייטנה ידרש מהאתר בו תבוצע הפעילות [האכסניה למשל] ולא מהספק עצמו. 
	ראו תשובה לשאלה 13

	17. 
	4.6.8
	16
	רשום שיש סיורים באתרים – האם צריך לתמחר אוטובוסים בסעיפי מחיר למחנות?   
	כל הסיורים וההסעות הנדרשים במחנה יתומחרו במסגרת המחיר למשתתף במחנה. למען הסר ספק לא ישולם עבור הסעות בנפרד בהתאם להצעת המחיר להסעות.

	18. 
	4.6.8 ג
	16
	· מבוקש להבהיר "ברחל ביתך הקטנה" האם הצעת המחיר לביצוע מחנה כוללת את עלות ההסעות או שכלל ההסעות בפרוייקט משולמות מתקציב השרותים הנוספים. 
	ראו תשובה לשאלה 16

	19. 
	4.6.8 ג
	16
	· האם התשלום למרצים [והתשלום לספק בגין מרצים אלו] יכלול תשלום עבור נסיעות וביטול זמן? 
	התשלום למרצים וכל התשלומים הנוספים יהיו על פי תעריפי נש"ם העדכניים

	20. 
	4.6.11
	18
	1. "בכל חדר ישובצו לא יותר מ-4 משתתפים ולא יותר  מ-2 מלווים בחדר" האם כמות המלווים היא 1 ל-50 משתתפים כפי שצוין בסעיף 4.8..1?
	כמות המלווים תהיה לפי הנחיות חוזר מנכל לעניין קייטנות ומחנות


	21. 
	4.6.12
	18
	1. "הסעות למחנה"  - סעיף זה מתייחס  להסעות לאתר  ולסיור – מה לגבי פיזור הילדים לאחר סיום המחנה?  
2. "ההסעות בכל מחזור למחנה יהיו מאזורים שונים בארץ" – כמה בתי ספר נכללים במחזור בודד? כמה אוטובוסים יוצאים בכל מחזור? נתונים אלו חשובים לתמחור.
3. שעות יציאה - לפני 08:30 או אחרי?
4. מהם אזורי ההתייצבות –ערים?
	1. יש לפזר את התלמידים בסוף המחנה.
2. כל אוטובוס יאסוף קבוצה ממוקד אחד ביישוב/עיר, עד 50 ילדים. למקרה שהאוטובוס לא מלא אפשר לאסוף קבוצה מאזור אחר. (הקבוצות מכמה בתי ספר באותו ישוב), מספר האוטובוסים לפי מספר הקבוצות. 
3. תוכן המחנה ולו"ז המחנה נקבע עם הפיקוח מראש ובהתאם לכך גם שעות האיסוף והפיזור.
4. כל אחד מהיישובים במחוזות הצפון והדרום
5. בכל מקרה יגברו הוראת חוזרי מנכ"ל לעניין קייטנות ומחנות ובכלל זה הנהלים לעניין הסעות ולענין טיולים.

	22. 
	4.6.13
	18
	1. מהי כמות המאבטחים הנדרשת? לכמה שעות הם נדרשים (לליווי למשך כל ימי המחנה?)
	ראו פירוט בחוזר מנכ"ל .

	23. 
	4.7
	19
	1. מה היקף הפעילות ? 
2. כמה שעות לקבוצה? 
3. כמה סה"כ הערכה של שעות מדריך לכלל  הפעילויות החינוכיות במוקדים מדעיים בשנה (במפ"ל מצויין היקף משתתפים ולצורך תמחור נדרש היקף שעות מדריכים)? 
4. האם הקבלן נדרש לדאוג להסעות? 
	הנתונים יהיו כמפורט בסעיף זה במכרז.

	24. 
	4.7.5
	19
	· היה וחוייב הספק בתשלום לאתר יעודי כלשהו, האם ישולם לספק בגין עלות זו? 
	לא

	25. 
	4.8
	21
	1. האם נקבל את התכנים הקיימים כיום? 
2. האם הקבלן נדרש לבצע הסעות מבתי הספר לימי עיון? במידה וכן – נבקש פרטים נוספים לצורך תמחור נסיעות – לדוגמא – מכמה מוקדים יתבצע איסוף?  האם מדובר על איסוף והחזרה?  האם ההסעות לימי עיון נכללות במחיר לשירותים נלווים? 
	1. ימי העיון נקבעים לפי סוגי אוכלוסיות שונות וצרכים שונים יש לבנות את התכנים עם הפיקוח במקרים שיש חומרים אפשר יהיה להשתמש בהם.

2. בחלק מימי העיון לא נדרשת הסעה בכל מקרה אין לתמחר הסעה אלא להשתמש בסעיף שירותים נלווים.

	26. 
	4.8.3
	21
	· כיצד ישולם לספק בגין הוצאות שהוציא עבור 100 משתתפים [למשל] אך בפועל התייצבו ליום העיון פחות תלמידים. 
· שהרי הספק הזמין ושילם עבור כיבוד ל-100 איש אך בפועל התייצבו לפעילות פחות תלמידים שלא באשמת או באחריות הספק. 
	התשלום יהיה בהתאם להצעת המחיר שאושרה ע"י המשרד לכל אחד מסוגי ימי העיון. 

	27. 
	4.8.5
	21
	· כיצד ישולם לספק בגין אמצעי הסברה וכיו"ב? 
	על הקבלן לקחת בחשבון בהצעתו את כל הציוד והאמצעים הנדרשים לקיום הפעילות.

	28. 
	4.8.6
	21
	· האם "ארוחת צהריים" משמעה "חמגשית" או שנדרש להעמיד מתקן ובו חדר אוכל? 

· שהרי להושיב 500 משתתפים ביום עיון לארוחת צהריים סביב שולחנות מצריך מתקן בעל מאפיינים מתאימים שאינו בנמצא בקלות.
	הקבלן נדרש לספק ארוחת צהריים על פי התפריטים המפורטים בהוראת החשכ"ל לעניין זה כאשר הארוחה לא תתקיים סביב שולחנות אלא באתר בו מתקיים יום העיון.

	29. 
	4.9
	22
	השירותים הנלווים הם בנוסף לאמור בסעיף  4.6.12?
	ראו תשובה לשאלה 16

	30. 
	4.9.7
	22
	· מבוקש להבהיר כי הספק יוכל להפעיל לעניין זה קבלן הסעות מורשה וכי ההנחיות הנ"ל יושתו על קבלן המשנה באמצעות הספק.
	באחריות הקבלן לספק שירותי הסעות 

	31. 
	4.10.6
	24
	1. מבוקש להבהיר את המונח "גידול במספר התלמידים". 
2. האם הכוונה היא לגידול במספר התלמידים הנרשמים?
3. האם הכוונה לגידול במספר התלמידים ב-5 ו/או 55 ו/או 555 יח"ל? האם תהיה דיפרנציאציה בין המסלולים? 
4. האם יושת על הספק קנס בגין אי-עלייה במספר התלמידים הנרשמים? 
	1-2. הכוונה היא לגידול במספר התלמידים הנרשמים לחינוך טכנולוגי וללימודים מוגברים בין שנות הלימודים.    

3. הכוונה היא לבדוק את הגידול בכל אחד מהמסלולים בנפרד.
לצורך חישוב שיעור התלמידים בכל אחד מהישובים שנקבעו באותה שנה בעקבות ביצוע הפעילות במסגרת מכרז זה, יחושב היחס בין מספר התלמידים שנרשמו בתחילת השנה הקודמת למקצועות המוגברים (5/55/555) לבין מספר התלמידים שנרשמו בתחילת השנה הנוכחית למקצועות המוגברים (5/55/555).
4. כל פיצוי מוסכם יגבה ע"י המשרד על פי שיקול דעתו הבלעדי.


	32. 
	4.10.6
	24
	איך בוחנים את הגידול במספר התלמידים? האם סטטיסטית או על פי פוטנציאל יישובי?
	בתחילת כל שנה המשרד יבחן את מספר התלמידים שנרשמו למקצועות הנ"ל. לצורך חישוב שיעור התלמידים בכל אחד מהישובים שנקבעו באותה שנה (כ-10 יישובים) בעקבות ביצוע הפעילות במסגרת מכרז זה, יחושב היחס בין מספר התלמידים שנרשמו בתחילת השנה הקודמת למקצועות המוגברים (5/55/555) לבין מספר התלמידים שנרשמו בתחילת השנה הנוכחית למקצועות המוגברים (5/55/555).

	33. 
	4.11.1
	24
	כמה בתי ספר ישולבו בפרויקט?
	המשרד יקבע את מספר בתי הספר ואת היקף הפעילות בכל בית ספר.

	34. 
	4.11.2
	24
	1. מצוין 79,000 שעות. מספר זה אינו בהלימה לטבלה להשוואת הצעות. אנא תיקונכם 
2. "כ – 20% מחוגי העשרה והתכניות ...יתקיימו מחוץ למוסד החינוכי, ולכן יש לקחת בחשבון את עלות מקום ביצוע הפעילות" – האם המקומות האחרים אינם בחינם?  במידה ולא – נבקש דוגמאות למקומות עבורם נדרש לשלם וכיום מופעל בהם הפרויקט. בנוסף, נבקש לדעת עבור  ימי פעילות יש לתמחר אתר.  
	1. מספר השעות המוערך הינו כאמור בטבלת השוואת ההצעות.
2. חלק מהפעילות תהיה מחוץ לכותלי המוסד החינוכי ולכן יש לקחת בחשבון כי בחלק מהמקומות נדרש תשלום כגון אתרי פעילות : באקדמיה, במוזיאוני מדע, נוער שוחר מדע, מכוני מחקר וחקר

	35. 
	4.11.2
	24
	· מבוקשת הבהרה ביחס להיקף השעות [79,000 שעות מדריך] אל מול האמור בסעיפים 4.4.16 ו-4.5.15. 
	ראו תשובה לשאלה 33

	36. 
	4.11.2
	24
	· מבוקש להבהיר את המשפט שלאחר סעיף קטן ה'. היכן תתקיימנה פעולות אלו? מה תהיה העלות? האם ישולם לספק "גב אל גב" בגין עלות זו או שיש לתמחרה בנפרד? 
	ראו תשובה לשאלה 33

	37. 
	5.3.7

5.4.5

5.5.1

5.5.2

5.5.3
	26-27
	כיצד ימסרו ההודעות והמכתבים? האם באמצעות דואר אלקטרוני? מכתב? האם הדואר על חשבון המשרד?

האם הקבלן מוסר פניות להורים באמצעות המוסד?
	הקבלן ידאג להעביר את ההודעות באמצעות הדואר האלקטרוני. במקרים בהם נדרשת חתימה או אישור על גבי המסמך יש להעביר אותו באמצעות המוסד החינוכי 

	38. 
	5.5.3
	27
	האם אוכלוסיית ההורים מוגדרת על ידי המשרד ובהנחייתו?
	הורי התלמידים המשתתפים בפעילות

	39. 
	5.5
	27, 28
	לאיזו נקודת התחלה יש להתייחס בלו"ז
	לוח הזמנים יהיה ביחס להחלטת המשרד לביצוע הפעילות.

	40. 
	5.6.3
	28
	מה במקרה של עיכוב שלא תלוי בספק הזוכה?
	באחריות הקבלן לוודא שלא יהיו כל עיכובים ולדווח למשרד על כל עיכוב שנוצר.

	41. 
	5.9

5.9.1
	29
	1. נבקש לדעת כיצד מתבצע כיום תהליך הגבייה – באמצעות בית ספר? הורים?  
2. האם משרד החינוך יקזז מהתמורה את הסכום שהקבלן יקבל ישירות מההורים/בית ספר? 
	1. הגבייה תתבצע באופן ישיר ע"י הקבלן.
2. הקבלן נדרש לבצע קיזוז בחשבונות שיוגשו על ידו 

	42. 
	5.9.2
	30
	· נדרשת הבהרה – מה דינם של הכספים שיגבה הספק מן התלמידים? האם אינם "תמורה" לספק? האם על הספק להעבירם למשרד החינוך או להתקזז בגינם מול המשרד? 
	ראו תשובה לשאלה 40

	43. 
	5.9.3
	29
	מה במקרה שלא ניתן לגבות כספים מתלמידים? 
והאם קיים נוהל חריגים למיעוטי יכולת?
	אין השתתפות תלמידים ללא תשלום

	44. 
	5.9.5
	29
	הקבלן יגבה  את דמי הרישום מהמשתתפים ויעבירם למבצעי הפעילות בנפרד? למה כוונתכם?
	הקבלן יתחשבן באופן ישיר עם מבצעי הפעילות.
ראו תשובה לשאלה 40.

	45. 
	5.9.5
	30
	· מי הם "מבצעי הפעילות" אליהם אמור הספק להעביר את דמי הרישום? 
· האם ה"העברה" היא כנגד חשבונית? 
	כל נותני השירות החיצוניים של הקבלן.

	46. 
	5.10
	30
	האם המערכת  קיימת או בשלבי פיתוח מתקדמים? אם המערכת בשלבי פיתוח מתקדמים מה הצפי לסיום פיתוח?
	הקבלן נדרש להפעיל מערכת לצרכי הפרויקט. 

	47. 
	5.10
	30
	לפי המכרז, "על הקבלן להפעיל יישום ממוחשב שיועבר אליו ע"י המשרד". אנו מבקשים להבהיר מי מפתח את היישום: המשרד או המציע?
	ראו תשובה לשאלה 45

	48. 
	5.10.2
	31
	· יא' – האם נדרשת הזדהות של מנהלי התכניות בפני המערכת? האם המערכת צריכה לנהל הזדהות מאובטחת של בעלי התפקידים השונים? 

· יב' – האם "פורומים" ו"קבוצות דיון" מצריכים הזדהות מאובטחת של תלמידים בפני המערכת? האם כן – מדובר על מערכת יקרה מאוד שלא הוגדרה באופן מספק בדרישות המכרז.

	· המערכת היא של הקבלן אין צורך בכניסה למערכות המשרד. למקרה הצורך תהיה הזדהות מאובטחת למערכות הקבלן לבעלי תפקידים מהמשרד.
· לא.

	49. 
	5.10.2. טז 4
	32
	· האם נדרש מאגר מידע [כמשמעו בחוק] ביחס לתלמידים בתכנית? 
· מה הן דרישות המאגר ביחס לנתונים הנשמרים, אבטחת המידע וכיו"ב? 
· האם תדרש הרשאת גישה למשרד החינוך למאגר? 
	ככל שהקבלן יפעיל מאגרי מידע עליו לפעול על פי כל דין. הדרישות לאבטחת מידע יהיו כמפורט בפרק 11

	50. 
	6.17.4
	39
	· מבוקש לאשר כי הספק יוכל לרכוש שרותי אבטחת מידע מחברה שזו התמחותה. 
	הקבלן נדרש לספק את שירותי אבטחת מידע בהתאם לאמור במכרז

	51. 
	6.19 סעיף קטן ב'
	37
	האם ניתן לקבל נתונים כמותיים לגבי תדירות האירועים שמצוינים בסעיף זה?
	על הקבלן לפעול בהתאם לצרכי הפרוייקט והיקפי הפעילות

	52. 
	6.20
	37
	בסעיף 6.20 מדובר על מערכת ממוחשבת פנימית.... האם הכוונה לאותה מערכת של המשרד שמצוינת בסעיף 5.10?
	ראו תשובה לשאלה 45

	53. 
	6.20
	37
	מי מפתח את המערכת? האם זה אותה מערכת שמפורטת בסעיף 5.8.1?
	ראו תשובה לשאלה 45

	54. 
	7 
	38
	נבקש להפחית את סכומי הפיצוי המוסכם ולהגביל את סך הפיצוי המוסכם לתקופת החוזה.
	סעיף זה יישאר ללא שינוי.

	55. 
	7.2
	3
	· מבוקש למחוק את סעיף 3 בטבלה שהרי הפניית התלמידים אינה באחריות הספק. 
· בהעדר הפניות לא יוכל הספק לגייס תלמידים רלוונטיים ולו מן הטעם שאין לו מידע אודותם. 
	סעיף זה יישאר ללא שינוי.

	56. 
	7.2
	6
	· מבוקש לסייג את סעיף 6 במילים "למעט בשל כח עליון". 
	סעיף זה יישאר ללא שינוי.

	57. 
	12.1 
	44
	נבקש למחוק את המילים "מלאה ומוחלטת"
	סעיף זה יישאר ללא שינוי.

	58. 
	12.2 
	44
	נבקש למחוק הסעיף או להוסיף כי למשרד תהיה אחריות במקרה של רשלנות או הפרת דין על ידו או מי מטעמו.
נבקש להוסיף כי חובת השיפוי מותנית בכך שהמשרד יודיע לקבלן על כל תביעה, יאפשר לו להתגונן ולא יתפשר ללא אישור הקבלן מראש ובכתב.
	סעיף זה יישאר ללא שינוי.

	59. 
	12.4.3 
	44
	נבקש להחליף בהוראה לפיה במקרה של קביעת יחסי עבודה עם המדינה, הקבלן ישפה את המשרד.

	סעיף זה יישאר ללא שינוי.

	60. 
	12.6 
	44
	נבקש לתקן כך שהאחריות תיקבע על פי דין.
נבקש להוסיף כי חובת השיפוי מותנית בכך שהמשרד יודיע לקבלן על כל תביעה, יאפשר לו להתגונן ולא יתפשר ללא אישור הקבלן מראש ובכתב. 
	סעיף זה יישאר ללא שינוי.

	61. 
	14
	51
	מבוקש להוסיף לסעיף את המובן מאליו והוא כי יחולו על ההתקשרות הוראות סעיפים 3[א][1] ו-4[א] לחוק מוסר תשלומים לספקים, תשע"ז-2017 המורה כי [בהתאמה]: 

"מזמין שהוא רשות מדינה, משרד ממשלתי, המועצה להסדר ההימורים בספורט או מפעל הפיס, שהתקשר עם ספק בחוזה לביצוע עסקה, ישלם לספק את התמורה בעד העסקה באחד המועדים המפורטים להלן... אם התקופה לתשלום לספק נספרת ממועד המצאת החשבון – לא יאוחר מ-45 ימים מהמועד שבו הומצא למזמין החשבון"...

... "תמורה הקבועה בחשבון שלא שולמה עד המועד לתשלום החשבון כמשמעותו בסעיף 3, תשולם לספק בתוספת הפרשי הצמדה וריבית, ובחלוף 30 ימים מהמועד האמור – בתוספת ריבית פיגורים".
	סעיף זה יישאר ללא שינוי.

	62. 
	15.1
	54
	למען הזהירות מבוקש להבהיר כי התקורה נדרשת לכלול את העלויות הסוציאליות הנובעות מהעסקת העובד לרבות נסיעותיו אל וממקום עבודתו.
	ראו הפסקה בסוף סעיף 15.1 במכרז לעניין התקורה.

	63. 
	16.1.1
	56
	מבוקש להבהיר את הפער בין האמור בסעיף ובין המפ"ל שפורסם ביחד עם מסמכי המכרז המציג פרמטרים שונים ביחס למספר הרשויות ומספר בתי הספר: 

ניסיון בעבודה עם מוסדות חינוך ומחלקות חינוך של רשויות מקומיות
שנות ניסיון בביצוע הפעילות

פחות מ- 3 שנים

0
3 שנים
7
4-7 שנים
לכל שנה +0.60

8 שנים ומעלה

10
רשויות
פחות מ- 5 רשויות

0
 5 רשויות
7
 6-14 רשויות
לכל רשות +0.30

15 רשויות ומעלה

10
בתי ספר
פחות מ-10 בתי ספר

0
10 בתי ספר
7
11-29 בתי ספר
לכל בית ספר +0.15

30 בתי ספר ומעלה

10

	סעיף זה יישאר ללא שינוי

	נספח 3 - חוזה התקשרות

	64. 
	11.4 לחוזה
	83
	נבקש להוסיף כי חובת השיפוי מותנית בכך שהמשרד יודיע לקבלן על כל תביעה, יאפשר לו להתגונן ולא יתפשר ללא אישור הקבלן מראש ובכתב.
	סעיף זה יישאר ללא שינוי.

	65. 
	12.1 לחוזה
	84
	נבקש למחוק את המילים "מלאה ומוחלטת"
	סעיף זה יישאר ללא שינוי.

	66. 
	12.2 לחוזה
	84
	נבקש למחוק הסעיף או להוסיף כי למשרד תהיה אחריות במקרה של רשלנות או הפרת דין על ידו או מי מטעמו.
נבקש להוסיף כי חובת השיפוי מותנית בכך שהמשרד יודיע לקבלן על כל תביעה, יאפשר לו להתגונן ולא יתפשר ללא אישור הקבלן מראש ובכתב.
	סעיף זה יישאר ללא שינוי.

	67. 
	12.4 לחוזה
	84
	נבקש להחליף בהוראה לפיה במקרה של קביעת יחסי עבודה עם המדינה, הקבלן ישפה את המשרד.
	סעיף זה יישאר ללא שינוי.

	68. 
	12.6 לחוזה
	84
	נבקש לתקן כך שהאחריות תיקבע על פי דין.
נבקש להוסיף כי חובת השיפוי מותנית בכך שהמשרד יודיע לקבלן על כל תביעה, יאפשר לו להתגונן ולא יתפשר ללא אישור הקבלן מראש ובכתב. 
	סעיף זה יישאר ללא שינוי.

	69. 
	13.2.6
	85
	להוסיף בסוף הפסקה "למעט רכוש עליו פועלים במישרין." 
	סעיף זה יישאר ללא שינוי.

	70. 
	2(ו')
	91
	להוסיף בסוף הפסקה "למעט רכוש עליו פועלים במישרין." 

	סעיף זה יישאר ללא שינוי.

	נספח 8 - תעריפי הארוחות

	71. 
	נספח 8
	118
	עלות כוללת של לינה + ארוחת בוקר+ ארוחת צהריים+ ארוחת ערב + ארוחת ביניים =150 ₪ קיימת דרישה שהעלות לא תעלה על 145 ₪ .

בבקשה הסבירו את הסתירה בהתחשב בתיאור הבקשה גם בסעיף 4.6.10 בעמוד 18 לכתב המכרז :ארוחת בוקר, צהריים, ערב וארוחת לילה.
	המחירים בתעריף הינם מחירים מקסימליים 

	נספח 9 - טופס הגשת הצעה

	72. 
	12
	133
	בתחתית הטבלה כתבתם : " על המציע לקחת בחשבון כי השוואת המחירים בין המציעים כוללת מע"מ" . לפיכך האם השוואת המע"מ תחול גם על השכר ברוטו + התקורה או רק על התקורה ? 
בכדי שיהיה ניתן לבצע השוואת מחירים בין המציעים המע"מ צריך לכלול את השכר  ברוטו והתקורה . 
השאלה רלוונטית לכל הסעיפים בהם מתייחסת ההצעה לשכר  ברוטו ולתקורה . 
	השוואת ההצעות תתבצע בהתאם למחירים שהמציע הגיש בהצעתו. 


3. נספח מספר 9 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 4 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 10 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 11 – נתוני מנהל הפרוייקט הארצי המיועד – יש לפרט את ניסיונו של מנהל הפרוייקט הארצי המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 11 לבין קורות החיים.
5. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.

בכבוד רב,


אורנה מיטמיגר
                           
מנהלת אגף רכש מכרזים והתקשרויות

